Съобщение за инвестиционно предложение за:   
•
 Промяна на площадка за предварително съхранение на отпадъци с кодове 15 01 01, 15 01 02, 15 01 07, 15 02 02*, 15 01 10* и 12 01 03 и обособяване на нов участък за предварително съхранение на площадката на „Биовет“ АД – Клон Разград;  

•
 Монтаж на лентова сушилня за сушене на утайки от пречиствателна станция за отпадъчни води, мицел и перлитени утайки за достигане до влажност под 40 % за  последващо използване в горивна инсталация за оползотворяване на опасни и неопасни отпадъци с оператор „Грийнбърн“ ЕООД;

•
 Включване на производствените и битови отпадъчни води, генерирани от производствената дейност на инсталация за производство на имуногенни фармацевтични продукти, в съществуващата заводска канализация и от там към пречиствателна станция за отпадъчни води на „Биовет“ АД – Клон Разград
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

            Внесеното от възложителя „Биовет“ АД – Клон Разград инвестиционно предложение за: 

· Промяна на площадка за предварително съхранение на отпадъци с кодове 15 01 01, 15 01 02, 15 01 07, 15 02 02*, 15 01 10* и 12 01 03 и обособяване на нов участък за предварително съхранение на площадката на „Биовет“ АД – Клон Разград;  
· Монтаж на лентова сушилня за сушене на утайки от пречиствателна станция за отпадъчни води, мицел и перлитени утайки за достигане до влажност под 40 % за  последващо използване в горивна инсталация за оползотворяване на опасни и неопасни отпадъци с оператор „Грийнбърн“ ЕООД;
· Включване на производствените и битови отпадъчни води, генерирани от производствената дейност на инсталация за производство на имуногенни фармацевтични продукти, в съществуващата заводска канализация и от там към пречиствателна станция за отпадъчни води на „Биовет“ АД – Клон Разград,
се определя като изменение при функционирането и организацията на работа на инсталацията за производство на основни фармацевтични продукти, фуражни и хранителни добавки, премикси и козметични продукти и инсталацията за производство на имуногенни фармацевтични продукти, които като дейност попадат в обхвата на Приложение № 1 към чл. 92, т. 1 на ЗООС. Предвид това и на основание чл. 93, ал. 1, т. 3 на Закона за опазване на околната среда инвестиционното предложение следва да бъде подложено на процедура за преценяване на необходимостта от извършване на ОВОС.
           Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-5076-(2)-23.12.2019 г. Копие на писмото е изпратено до община Разград и ИАОС.  
